**ikt.szám: Na/47-2/2025.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2025. február 25-én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Tima Zoltán Ferenc

Kolonics Szilvia

Szakács Balázs

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**9/2025.(II.25.) önkormányzati határozat**

Nagyacsád Község Önkormányzatának képviselő-testülete 2025. február 25-i ülésének napirendjét az alábbiak szerint határozza meg:

1. KAP-RD43-1-25 kódszámú pályázattal kapcsolatos ügyek

Előadó: polgármester

1. Stratégiai belső ellenőrzési terv elfogadása

Előadó: polgármester

1. Fix Pont Társulási Megállapodás módosítása

Előadó: polgármester

Napirendek tárgyalása:

**1)KAP-RD43-1-25 kódszámú pályázattal kapcsolatos ügyek**

**Előadó: polgármester**

Szalóky Nándor polgármester elmondja, hogy az ülés előtt történt megbeszélés a pályázatíróval. Tájékoztatott a lehetőségekről. 150 millió forintra lehet pályázni, 5% önerőt kell biztosítani. Az már most látszik, hogy az elszámolható 5% költségekbe nem fér bele a tervezés, geodéziai felmérés, a pályázatírás, nyertes pályázat esetén közbeszerzés költsége, projekt menedzseri költség teljes összege, ezért további 5%-kal célszerű az önrészt kiegészíteni. A pályázat benyújtásának feltétele az önrész megléte, amit a gazdák fizetnének be az út menti területük arányában. A gazdákkal a megbeszélés megtörtént, pozitív fogadtatása volt. A Takácsi útra és a Gula útra nyújtanánk be pályázatot. A jelenlévő gazdálkodók a pályázat beadása mellett döntöttek. A gazdálkodással érintett terület 225 ha. Lehetőséget biztosítunk a két részletben történő fizetésre, 35.000.- Ft/ha összeget kell befizetniük az önrészbe a gazdálkodóknak.

Tima Zoltán alpolgármester elmondja, hogy ez nagyon jó lehetőség, hogy az utat rendbe tegyük.

Tóth Péter képviselő szerint sok a kockázat, nem éri meg.

Tima Zoltán képviselő elmondja, hogy a külterületi utakat is karban kell tartani, ha sikerülne felújítani, az nagyon nagy előrelépés lenne.

Szalóky Nándor polgármester elmondja, hogy ez pályázat, mint minden ilyenben van kockázat, nem biztos a nyerés, de ezt a gazdák tudomásul vették.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**10/2025. (II.25.) önkormányzati határozat**

Nagyacsád Község Önkormányzat Képviselő-testülete úgy döntött, hogy

1. pályázatot nyújt be a KAP-RD43-1-25 kódszámú külterületi utak fejlesztése című pályázatra.
2. A pályázattal érintett ingatlanok helyrajzi száma: Nagyacsád 037/1, 037/2, 097, 067 hrsz. A fejlesztés megnevezése: Külterületi utak felújítása Nagyacsádon.
3. A pályázati önrész biztosításához a pályázattal érintett ingatlanokkal határos területeken gazdálkodási tevékenységet folytató földhasználókat be kívánja vonni akként, hogy a fejlesztéssel érintett utakkal határos földterület nagyságának figyelembe vételével 35.000.-Ft/ha összeget az érintett földhasználók befizetik egyedi szerződés megkötése mellett Nagyacsád Község önkormányzata pénzforgalmi számlájára.

A Képviselő-testület felhatalmazza a Polgármestert a pályázat előkészítéséhez, benyújtásához kapcsolódó szerződések megkötéséreFelelős: Szalóky Nándor polgármester

Határidő: azonnal

**2)Stratégiai belső ellenőrzési terv elfogadása**

**Előadó: polgármester**

Szalóky Nándor polgármester ismerteti a Stratégiai belső ellenőrzési terv tartalmát. A stratégiai belső ellenőrzési tervbe nem konkrét ellenőrzési feladatok kerülnek beépítésre, hanem a belső ellenőrzés átfogó céljaira, a folyamatok kockázataira és a belső ellenőrzés fejlesztésének irányára, prioritásaira fókuszál.

Megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**11/2025. (II.25.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal Stratégiai belső ellenőrzési tervét az előterjesztés szerint.

Felelős: aljegyző, polgármester

Határidő:2025. 02.28.

**3)Fix Pont Társulási Megállapodás módosítása**

**Előadó: polgármester**

Szalóky Nándor polgármester ismerteti az előterjesztést. Elmondja, hogy a Társulási Megállapodás módosítására az alábbiak miatt volt szükség: a Társulás feladatköre bővül az önkormányzati / térségi főépítészi feladattal, a Társulás feladatköre bővül a gyepmesteri feladatokkal, valamint Pénzesgyőr Község Önkormányzata a Társulásban kívánja ellátni a házi segítségnyújtás feladatot.

Megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**12/2025. (II.25.) önkormányzati határozat**

Nagyacsád község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, valamint annak új egységes szerkezetű Társulási Megállapodását az előterjesztésnek megfelelően elfogadja.

Felelős: Szalóky Nándor polgármester

Határidő: azonnal

Szalóky Nándor polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2025. február 25-i nyilvános ülés 20 óra 21 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző